Σοκολατένιο fudge με γεμιστά μπισκότα
Σπιτικό fudge, πανεύκολο, με ένα κουτί ζαχαρούχο γάλα και κουβερτούρα. Αντίδοτο για τις απογευματινές λιγούρες για γλυκό!
400 γρ. κουβερτούρα , 2 κουτ. σούπας βούτυρο αγελαδινό, 1 κουτί (περίπου 400 γρ.) ζαχαρούχο γάλα , 2 κουτ. σούπας κακάο , 10 µπισκότα γεµιστά, με γεύση της αρεσκείας µας 
Για να φτιάξουμε σοκολατένιο fudge με γεμιστά μπισκότα, αρχικά, επιλέγουμε ένα μικρό ταψί ή πυρέξ και το στρώνουμε με λαδόκολλα έτσι ώστε να μπορέσουμε μετά να βγάλουμε εύκολα το γλυκό.Στη συνέχεια, λιώνουμε σε χαμηλή φωτιά την κουβερτούρα με το βούτυρο, ανακατεύοντας συνεχώς.Αποσύρουμε από τη φωτιά και ρίχνουμε το ζαχαρούχο γάλα και ανακατεύουμε καλά. Προσθέτουμε το κακάο συνεχίζοντας το ανακάτεμα.Αφήνουμε το μείγμα να κρυώσει για τουλάχιστον 10 λεπτά. Σπάμε τα μπισκότα σε ακανόνιστα κομμάτια και τα ενσωματώνουμε στο μείγμα, ανακατεύοντας απαλά.Απλώνουμε το fudge στο ταψάκι και βάζουμε στο ψυγείο για 1 ώρα.Το βγάζουμε και το κόβουμε σε μικρά τετράγωνα κομμάτια, γιατί μετά θα είναι πιο δύσκολο. Τα βάζουμε ξανά στο ψυγείο για άλλη 1 ώρα, προτού σερβίρουμε το σοκολατένιο fudge με γεμιστά μπισκότα.
Γάλα,Κακάο,Σοκολάτα,Χορτοφαγικά